-Το είπε τελείως σοβαρά. -Όχι.
Θες άλλο ένα...
Όχι. Τα δύο είναι το όριό μου.
Με τέτοια στάση, οι Κορεάτες θα μας φάνε ζωντανούς.
Είναι διαπραγμάτευση διαστημικής συμμαχίας με την Ανατολική Ασία ή διαγωνισμός ποτού;
Δεν γίνεται το ένα χωρίς το άλλο. Όχι στη Σεούλ.
Είπες γλεντζέδες τους εκπροσώπους του ΟΗΕ. Περίμενε και θα δεις.
Κουράστηκα και μόνο που το σκέφτηκα.
Θα τα πας περίφημα.
Γεννήθηκες γι' αυτήν τη δουλειά.
Ξέρεις, Τομ, ήθελα να σου μιλήσω για κάτι.
Νομίζω ότι...
-Είσαι έγκυος. -Όχι.
Όχι. Δεν είναι αυτό.
Εγώ...
Με συγχωρείτε, Έλεν Ουίλσον; Δωμάτιο 147;
-Ναι. -Έχετε τηλεφώνημα.
Με συγχωρείς.
Εδώ Έλεν Ουίλσον.
Εντάξει. Ευχαριστώ.
Ο μπαμπάς μου έπαθε έμφραγμα. Δεν ακούγονται καλά τα πράγματα.
Λυπάμαι πολύ.
Είναι στο Κονέκτικατ, σωστά;
Ναι.
Πάρε τη λιμουζίνα. Θα πάω με ταξί στο αεροδρόμιο...
-Όχι, δεν μπορώ. Οι Κορεάτες... -Δεν γίνεται να μην πας.
Είναι η οικογένειά σου.
Πήγαινε.
Θα σου τηλεφωνήσω.
Σ' ευχαριστώ.
Η καημένη. Ήθελε τόσο πολύ να πάει στην Κορέα.
Ελπίζω να αναρρώσει ο πατέρας της και να έρθει σε κάνα δυο μέρες.
Θα πέρασε δύσκολη νύχτα.
Εσύ; Κοιμήθηκες καθόλου;
Όχι φυσικά. Ξέρεις ότι δεν κοιμάμαι σε αεροπλάνα.
Είναι πτήση 14 ωρών.
Το μαρτίνι σας.
Μόνο στις μεγάλες πτήσεις μπορώ να συγκεντρωθώ πραγματικά.
Χωρίς περισπασμούς.
Μόνο εγώ, το μαρτίνι μου κι ο προϋπολογισμός του Απόλλων-Σογιούζ.
Κάτι ανάλαφρο για διάβασμα.
Διάβασε κανένα μυθιστόρημα καμιά φορά.
Θα σου κάνει καλό να ξεχαστείς.
Μόλις τελείωσα το Κριστίν, που μιλά για μια φονική Plymouth του 1958.
Ναι. Κι εμένα πήγε να με σκοτώσει το ηλεκτρικό μου αμάξι.
Τι κάνουν η Πουλ κι ο Μόρισον;
Όλα καλά στη Ρωσία;
Από ό,τι ξέρω, η εκπαίδευση πάει καλά.
Ωραία.
Ακόμα να το πιστέψω ότι συμβαίνει.
Οι αστροναύτες μας στο Σταρ Σίτι, οι μηχανικοί τους στο Χιούστον.
Το ξέρω.
Σε πήρα για να τσεκάρω ένα σημείο των διαπραγματεύσεων
για την EASA προτού προσγειωθούμε.
Για πες μου.
Για τον διαστημικό σταθμό που προτείνουμε...
Τομ, είσαι εκεί;
Τομ;
Αν θέλετε να τηλεφωνήσετε, κλείστε και δοκιμάστε...
ΜΗΝ ΕΙΣΑΙ ΣΚΛΗΡΟΣ
Λυπάμαι που έχασες την πτήση σου για το τίποτα.
Η μαμά σου φταίει με τις υπερβολές της.
Δεν είναι τίποτα. Έπαθες έμφραγμα.
Μικρό επεισόδιο. Νιώθω μια χαρά.
Ήταν προειδοποίηση.
Άκουσες τον γιατρό. Κόβεις το κόκκινο κρέας και το κάπνισμα.
Πρέπει να χαλαρώσεις.
Αν και ξέρουμε ότι δεν θα συμβεί.
Διοικώ εταιρεία που αξίζει μισό δισεκατομμύριο.
Μόλις επεκταθήκαμε στην Ασία. Φτιάξαμε νέο κέντρο στην Ευρώπη και...
Το ξέρω.
Αν θες να χαλαρώσω, θα πρέπει να με βοηθήσεις.
Και προφανώς, δεν πρόκειται να συμβεί τώρα.
Λοιπόν, ίσως να είσαι λίγο κοντόφθαλμος.
Τι εννοείς;
Σκεφτόμουν να αφήσω τη NASA.
Αηδίες!
Σοβαρολογώ.
Θέλω να πάω στον Άρη.
Νομίζω ότι ο μόνος τρόπος να πάω είναι οι ιδιωτικές διαστημικές πτήσεις.
Ενδιαφέρον.
Τι λέει ο Λάρι για αυτήν την αλλαγή πορείας;
Ο Λάρι θέλει να είμαι ευτυχισμένη.
Όπου κι αν είμαι.
Ένα πράγμα για το οποίο δεν ανησυχώ
είναι ότι πάντα θα έχεις έναν έμπιστο άντρα δίπλα σου.
Όχι ότι θα με χαλούσαν και κάνα δυο εγγονάκια.
Συγγνώμη που σας διακόπτω, αλλά σας καλούν από τον Λευκό Οίκο.
-Από τον Λευκό Οίκο; -Έτσι είπαν.
Εδώ Έλεν Ουίλσον.
...νέα. Έκτακτη είδηση με τον Νταν Ράδερ.
Ναι.
Ο πρόεδρος Ρίγκαν φτάνει τώρα
στη βάση του ναυτικού Πόιντ Μουγκού της Καλιφόρνια,
επιστρέφοντας στην Ουάσινγκτον εκτάκτως από τις διακοπές του.
Απότομη αλλαγή σχεδίων λόγω της κατάρριψης
της πτήσης 7 των Κορεατικών Αερογραμμών από τους Σοβιετικούς,
που φαίνεται ότι στοίχισε τη ζωή σε 269 άτομα,
στο σύνολο των επιβατών.
Ο πρόεδρος Ρίγκαν αναμένεται να κάνει δηλώσεις.
Από τη Μόσχα, δεν υπάρχει ακόμα επιβεβαίωση της κατάρριψης.
Μόνο ότι υπήρξε, κατά λέξη, "ένα ατύχημα",
αλλά όχι τι είδους ατύχημα από πλευράς Σοβιετικών,
ούτε κάτι που να θυμίζει συγγνώμη.
Στον απόηχο της βάρβαρης ενέργειας του σοβιετικού καθεστώτος χθες
κατά επιβατικού αεροσκάφους,
οι Ηνωμένες Πολιτείες και πολλές άλλες χώρες
τοποθετηθήκαμε με σαφήνεια και αποφασιστικότητα,
που δεν εκφράζουν μόνο την οργή μας,
αλλά και την απαίτησή μας για μια αξιόπιστη αποτύπωση των γεγονότων.
Τι να σκεφτούμε για ένα καθεστώς
που διατυμπανίζει τόσο έντονα το όραμα για ειρήνη και παγκόσμιο αφοπλισμό,
ενώ τόσο σκληρά και γρήγορα διαπράττει τρομοκρατική ενέργεια
και θυσιάζει τις ζωές αθώων ανθρώπων;
Τι να σκεφτούμε για ένα καθεστώς
που καθορίζει άλλα πρότυπα για το ίδιο
και άλλα για την υπόλοιπη ανθρωπότητα;
Στις οικογένειες του βουλευτή Λόρενς ΜακΝτόναλντ,
του διευθυντή της NASA Τόμας Πέιν και όσων επέβαιναν στη μοιραία πτήση,
στέλνουμε τα συλλυπητήριά μας.
Ελπίζω να ξέρουν ότι προσευχόμαστε για εκείνους.
Γιατί πετούσε το αεροπλάνο πάνω από τη Σαχαλίνη;
Δεν είναι καν στο σχέδιο πτήσης.
Μπορεί να έγινε λάθος στην πλοήγηση.
Ο υπολογιστής πτήσης ίσως ευθύνεται για παρέκκλιση από την πορεία.
Κατά 650 χιλιόμετρα;
Ίσως κάτι πήγε στραβά στον αυτόματο πιλότο.
Δεν θα κατάλαβε καν ότι μπήκε σε ρωσικό εναέριο χώρο.
Ο πιλότος μπήκε κατά λάθος σε προστατευμένη περιοχή.
Γιατί να το καταρρίψουν;
Είναι επιβατικό αεροσκάφος, για όνομα του Θεού.
Δεν βγάζει νόημα.
Έχουμε κατασκοπευτικά αεροπλάνα πάνω από τη Σαχαλίνη.
Είναι μυστική αεροπορική βάση. Είναι τρελοί.
Συγγνώμη. Δεν μπορώ να φανταστώ
ότι ένας πιλότος θα μπέρδευε ένα αμερικανικό αναγνωριστικό
με ένα κορεατικό επιβατικό αεροσκάφος.
Δεν το πιστεύω.
Ίσως υποψιάστηκαν ότι η KAL 7 χρησιμοποιήθηκε ως κατασκοπευτική πτήση.
Έτσι συνέβη;
Μη γίνεσαι γελοία.
Γιατί να χρησιμοποιήσουν οι ΗΠΑ επιβατικό άλλης χώρας για κατασκοπεία;
Χάνουμε χρόνο.
Σημασία έχει ότι δεν βρίσκω την Πουλ και τον Μόρισον στο Σταρ Σίτι.
Δοκίμασα σε κάθε γραμμή. Σιγή ασυρμάτου.
Το FBI έκλεισε κάθε επικοινωνία των Σοβιετικών αξιωματούχων στις ΗΠΑ,
όπως και των μηχανικών του Απόλλων-Σογιούζ.
Μάλλον απαντούν σε αυτό.
Κρατούν ομήρους τους δικούς μας. Αυτό δεν είναι εντάξει.
Έχει δίκιο.
Έλεν.
Μίλησα με τον Τζιμ Μπέικερ στον Λευκό Οίκο.
Μέχρι ο πρόεδρος να ορίσει μόνιμο αντικαταστάτη,
θα εκτελώ τα καθήκοντα του Τομ ως διευθύντρια.
Τώρα, η αποκατάσταση της επικοινωνίας με τους αστροναύτες μας
είναι η πρώτη μας προτεραιότητα.
Ίσως μιλήσω με τον Σεργκέι Νίκουλοφ
μήπως μας βοηθήσει να επικοινωνήσουμε με τους δικούς μας...
Μας επιτέθηκαν οι Σοβιετικοί
κι εσύ θα του ζητήσεις βοήθεια;
Ο Σεργκέι θα ακούσει τη λογική.
Έδειξαν ξανά και ξανά ότι δεν είναι άξιοι εμπιστοσύνης.
Να γίνει μέσω Συμβουλίου Εθνικής Ασφάλειας.
Νομίζω ότι πρέπει να εξετάσουμε όλες τις επιλογές,
προτού κλιμακωθεί περισσότερο.
Μίλα του. Ίσως ξέρει πώς θα μιλήσουμε με το Σταρ Σίτι.
Ευχαριστώ.
Ό,τι πεις.
ΣΤΑΡ ΣΙΤΙ, ΕΣΣΔ
Διάολε!
Αφήστε με να βγω!
Πώς να σας βοηθήσω;
Μάργκο Μάντισον. Θέλω να δω τον Σεργκέι Νίκουλοφ.
Κανείς δεν μπαίνει, κανείς δεν βγαίνει. Έχω εντολές.
Είμαι η διευθύντρια του Διαστημικού Κέντρου Τζόνσον.
Είμαι βέβαιος, γλύκα, αλλά δεν θα μπεις.
-Πώς σε λένε; -Λοχία Τζον Πέρκινς.
Λοιπόν, λοχία Τζον Πέρκινς. Ξέρω ότι έχεις δουλειά, όπως κι εγώ.
Έχεις 15 δευτερόλεπτα να επικοινωνήσεις με τον ανώτερό σου,
άλλα 12 δευτερόλεπτα να του εξηγήσεις,
άλλα 45 για να μιλήσει με τον στρατηγό Νέλσον Μπράντφορντ
και να επιβεβαιώσει ποια είμαι.
Άλλα 15 δεύτερα για να σε πάρει το αφεντικό σου
και 10 για να ανοίξεις την πόρτα.
Είσαι 97 δευτερόλεπτα μακριά
από μια μπίρα στο τέλος της βάρδιας
ή μια μετάθεση στο Τούλι της Γροιλανδίας.
Ο χρόνος σου ξεκινά τώρα.
Γλύκα.
Έφερα μπορς.
Πέρασε.
Δοκίμασες την πρεσβεία;
Σιγή ασυρμάτου.
Δεν νομίζω ότι θα πάθουν κάτι οι αστροναύτες σας.
Για κάποιον λόγο, αυτό δεν με καθησυχάζει.
Ξέρω ότι σου ζητάω πολλά, δεδομένης της κατάστασης...
αλλά μπορείς να επικοινωνήσεις με το Σταρ Σίτι;
Κάποια μυστική γραμμή
ή κάτι που θα μας βοηθήσει να επικοινωνήσουμε με τους δικούς μας;
Τι να κάνω; Έχω εγκλωβιστεί εδώ χωρίς τηλέφωνο.
Βλέπεις; Νεκρό.
Αν κανονίσω μια κλήση;
Οι αστροναύτες Πουλ και Μόρισον δεν έχουν σχέση με αυτό.
Ούτε κι εγώ, ωστόσο, δες πού είμαι.
Με κρατούν, δεν μπορώ να τηλεφωνήσω στο σπίτι μου.
Σκοτώθηκε ο Τόμας Πέιν, Σεργκέι.
Μαζί με άλλα 268 άτομα.
Γι' αυτό είμαστε εδώ.
Λυπάμαι για τον συνάδελφό σου.
Ο Τομ ήταν καλός άνθρωπος.
Εκνευριστικός καμιά φορά.
Δεν συμφωνούσαμε πάντα,
αλλά έδωσε τα πάντα στη δουλειά του και τον σεβόμουν απίστευτα.
Στη θρησκεία μου, όταν κάποιος πεθαίνει,
είναι έθιμο να φτιάχνεις, ως το πρώτο φαγητό μετά την κηδεία,
ένα μπολ με κάτι που θα αποκαλούσαμε επιμνημόσυνο μπορς.
Πιστεύουν ότι ο ατμός θα μεταφέρει την ψυχή του εκλιπόντα...
στον παράδεισο.
Ίσως να είναι αλήθεια.
Όταν φέρεις τηλέφωνο,
θα πάρω στη Μόσχα και θα πω ότι δεν με βασανίζετε.
Αν εξαιρέσεις το άνοστο μπορς.
Ξέρεις, ίσως επικοινωνήσουν με τους αστροναύτες σας,
αλλά δεν υπόσχομαι.
Ευχαριστώ, Σεργκέι.
Άλλη μια μέρα δραματικών εξελίξεων
στην υπόθεση του αεροπλάνου που καταρρίφθηκε.
Η κατάρριψη της πτήσης 007 των Κορεατικών Αερογραμμών.
Οι Σοβιετικοί παραδέχτηκαν για πρώτη φορά
ότι ένα μαχητικό αεροσκάφος τους κατέρριψε το τζάμπο με τους 269 επιβάτες.
Όμως, οι Ρώσοι επέμειναν πως δεν ήξεραν ότι ήταν επιβατικό αεροσκάφος.
ΚΑΤΑΡΡΙΨΗ ΑΕΡΟΠΛΑΝΟΥ
ΤΖ. ΣΟΥΛΤΣ ΥΠΟΥΡΓΟΣ ΕΞΩΤΕΡΙΚΩΝ
Οι ΗΠΑ εκφράζουν αποτροπιασμό για την επίθεση.
Οι νεκροί μάλλον είναι πολλοί.
Δεν βρίσκουμε καμία δικαιολογία για αυτήν την ειδεχθή ενέργεια.
Δεν υπάρχει δικαιολογία...
ΤΖΙΜΙ ΚΑΡΤΕΡ - ΤΖΟΡΤΖΙΑ
για τη σοβιετική κυβέρνηση αναφορικά με αυτήν τη φρικτή ενέργεια.
Συνεχίζουν οι αντιδράσεις σε όλον τον ελεύθερο κόσμο...
Καταλαβαίνω, βουλευτή. Προσπαθούμε να επικοινωνήσουμε.
Ναι.
-Ο πρόεδρος Τσουν Ντου-Χουάν της Κορέας... -Ευχαριστώ. Ναι.
κατηγόρησε τη Σοβιετική Ένωση για φρικτή ενέργεια...
Μου βάζεις λίγη ζάχαρη ακόμα;
Ρώτα τον για τα Ηνωμένα Έθνη.
Ναι. Όχι... Ναι, φυσικά, βουλευτή.
Μίλησε κανείς με την πρέσβη Κιρκπάτρικ;
Γεια. Είναι ακατάλληλη στιγμή;
Ναι. Ναι, βουλευτή, εδώ είμαι.
-Χαίρομαι που σε βλέπω, Παμ. -Κι εγώ, Λάρι.
Πώς είναι;
Αντέχει αυτή. Το τηλέφωνο δεν έχει σταματήσει να χτυπά.
Κι αυτή συνεχίζει ακάθεκτη.
Ο Τάουερ είναι στην επιτροπή Πόρων;
Στην Προϋπολογισμού.
Ναι. Βουλευτή, στον απόηχο της κρίσης,
η NASA θα χρειαστεί κονδύλια για την ασφάλεια.
Να βασιστώ στην στήριξή σας;
-Εξαιρετικά νέα. -Ζήτα δέκα.
Είναι πολλά τα δέκα;
Θαυμάσια, βουλευτή. Ευχαριστώ.
Μπορούμε να το συζητήσουμε κι άλλο, φυσικά.
Όχι, κατάλαβα. Θα τον ενημερώσω το πρωί.
Θα μεταφέρω το μήνυμα στο Γκουάμ.
Ναι. Κοιμήσου λιγάκι, Κλαρκ.
Το ξέρω. Θα το ξεπεράσουμε.
Εντάξει. Ναι. Αντίο.
Συγγνώμη.
Δεν νομίζω ότι έχω ξαναμιλήσει τόση ώρα στο τηλέφωνο.
Τη δουλειά σου κάνεις.
Και την κάνεις καταπληκτικά.
Φαίνεται ότι δεν έχω ιδέα τι κάνω;
Πάψε. Είσαι απίθανη. Το ξέρεις.
Έλα. Εντάξει;
Είναι τέλειο.
Γεια.
Πώς είσαι;
Καλά είμαι.
Αλήθεια. Βασικά, είμαι...
εξουθενωμένη.
Και συναισθηματικά φορτισμένη.
Και, δεν ξέρω, απλώς...
το σκέφτομαι ξανά και ξανά.
Αν δεν πάθαινε έμφραγμα ο μπαμπάς μου; Θα ήμουν στο αεροπλάνο.
Θα καθόμουν δίπλα στον Τομ. Οι δυο μας.
Εκείνον θα έβλεπα τελευταίο.
Μην το σκέφτεσαι.
Δεν συνέβη, εντάξει;
Αν ήταν γραφτό, θα ήσουν στο αεροπλάνο.
Τι... Ήταν γραφτό του Τομ;
Όχι, δεν...
Σωστά, ο Τομ ήταν γραφτό να πεθάνει.
Θέλω να πω...
ότι κάποιες φορές δεν κατανοούμε πώς λειτουργεί το σύμπαν.
Ήταν πολύ καλός άνθρωπος.
Τόσο παρεξηγημένος.
Και τώρα απλώς...
επιπλέει κάπου στη Θάλασσα της Ιαπωνίας.
Όλοι αυτοί οι άνθρωποι επιπλέουν στη Θάλασσα της Ιαπωνίας.
Σταμάτα.
Άκου.
Είσαι εδώ. Ζωντανή. Μαζί μου.
Κι είμαι πολύ ευγνώμων γι' αυτό.
Έλα δω.
-Συγγνώμη. -Όχι, δεν πειράζει.
Εδώ Έλεν Ουίλσον.
Τηλεφωνώ από τον Λευκό Οίκο. Σας συνδέω με τον πρόεδρο.
Τι;
Παρακαλώ; Έλεν;
Γεια σας, κύριε πρόεδρε.
Τι;
Τιμή μου που σας μιλάω.
Λοιπόν, λυπάμαι που γίνεται υπό τέτοιες συνθήκες.
Κι εγώ.
Ο Τομ ήταν σπουδαίος Αμερικανός.
Τον θεωρούσα φίλο μου.
Και θα μου λείψει πολύ, όπως και σ' εσένα.
Θα μου λείψει.
Σου έχω εμπιστοσύνη ότι θα κάνεις καταπληκτική δουλειά για μένα, Έλεν.
Ο Τομ σε θαύμαζε πολύ.
Δεν θα σας απογοητεύσω.
Είσαι χριστιανή, Έλεν;
Ναι. Ναι, είμαι, κύριε.
Η προσευχή με στηρίζει σε στιγμές κρίσης.
Ελπίζω να ισχύει το ίδιο και για σένα.
Μάλιστα, κύριε. Ισχύει.
Χαίρομαι.
Θέλω τους πάντες στην ομάδα μου με καθαρή σκέψη για αυτό που ακολουθεί.
Πρέπει να φανούμε δυνατοί μετά την καταστροφή, αλλιώς χάθηκαν όλα.
Καταλαβαίνω.
Ευχαριστώ, Έλεν.
Ευχαριστώ, κύριε πρόεδρε.
Καλό βράδυ.
-Έχεις ένα λεπτό; -Ξέρεις πως όχι.
Έπεισες τον Νίκουλοφ να μας βοηθήσει;
Είπε ότι θα κάνει ό,τι μπορεί, αλλά δεν έχουμε νέα από Πουλ και Μόρισον.
Δεν περίμενα κάτι άλλο.
Έπρεπε να το δοκιμάσω, Νέλσον.
Ίσως αυτό σε βοηθήσει να δεις την αλήθεια.
Το Πεντάγωνο μόλις έλαβε αναγνωριστικές φωτογραφίες.
Φαίνεται ότι οι Σοβιετικοί ετοίμασαν το Μπουράν για εκτόξευση.
Δεν ήξερα ότι ήταν κοντά στην εκτόξευση.
Ούτε κι εμείς.
-Δεν μοιάζει με το Μπάικονουρ. -Δεν είναι.
Είναι η νήσος Σαχαλίνη. Έχουν μυστική στρατιωτική βάση.
Η στρατιωτική βάση πάνω από την οποία πετούσε το αεροσκάφος της KAL;
-Αυτές δεν πάρθηκαν... -Όχι φυσικά.
Τις φωτογραφίες τις πήρε αναγνωριστικό SR-71 Blackbird.
Η KAL ήταν επιβατική πτήση.
Η KAL πετούσε πάνω από το ίδιο νησί από όπου θα εκτοξευθεί το Μπουράν
και αυτά τα δύο δεν συνδέονται;
Δεν είμαι εδώ γι' αυτό.
Θέλω να ρίξεις μια ματιά και να μας πεις αν το Μπουράν είναι οπλισμένο.
Μετά το συμβάν της KAL και όσα συμβαίνουν στον Παναμά, είμαστε
ανήσυχοι ότι ίσως δοκιμάσουν ένα νέο όπλο.
Πού τα βρήκες αυτά;
Είναι εμπιστευτικό, το ξέρω.
Είναι πολύ παράξενο.
Σαν να κοιτάζω τα σχέδια του λεωφορείου μας.
Τα οχήματα τροχιάς είναι ολόιδια.
Αυτό γίνεται όταν η KGB κλέβει τα σχέδια του διαστημικού λεωφορείου
κάτω από τη μύτη μας.
Είναι ίδιο, μέχρι και η αποθήκη ωφέλιμου φορτίου.
Οπότε, μπορεί να είναι οπλισμένο, όπως το δικό μας.
Μισό λεπτό. Δες εδώ.
Τι;
Οι προωθητήρες πυραύλου.
Είναι αντίγραφο των δικών μας, αλλά πριν από δύο χρόνια.
Εντάξει.
Είχαμε θέμα με τον στεγανωτικό δακτύλιο του Τσάλεντζερ.
Η Σαχαλίνη έχει πιο πολύ κρύο από τη Φλόριντα.
Αν αντέγραψαν τους προωθητήρες μας,
είναι θέμα χρόνου να ανατιναχθεί.
Πρέπει να τους ειδοποιήσουμε.
Μάργκο, έχουν έξυπνους ανθρώπους εκεί.
Βγήκαμε το πρόβλημα. Θα το βρουν κι αυτοί.
Δεν το ξέρεις. Δεν είναι σίγουρο.
Σωστά. Δεν το ξέρω.
Αλλά ξέρω ότι αυτό ίσως κουβαλά οπλισμό που θα χρησιμοποιηθεί εναντίον μας.
Ίσως ρίξουν πυρομαχικά οπουδήποτε στη Γη,
χωρίς προειδοποίηση.
Και μην πεις ότι δεν έχουν τη δυνατότητα. Όχι μετά την KAL.
Ναι, καταλαβαίνω.
Αλλά αν αποφασίσουν να χρησιμοποιήσουν το Μπουράν ως όπλο,
είναι επιλογή τους.
Έχουμε την επιλογή να σώσουμε ανθρώπινες ζωές.
Δεκάδες πολίτες, μηχανικοί, επιστήμονες μπορεί να σκοτωθούν.
Μπορούμε να το αποτρέψουμε.
Δεν θα το ρισκάρω. Λυπάμαι.
Η απάντηση είναι όχι. Κι αυτό παραμένει απόρρητο.
ΣΟΒΙΕΤΙΚΟΣ ΠΡΕΣΒΗΣ
Ρώσοι αξιωματούχοι αρνούνται τη σκόπιμη κατάρριψη
του 747 των Κορεατικών Αερογραμμών.
Η κυβέρνηση των ΗΠΑ,
σε συνεργασία με την κυβέρνηση της Ιαπωνίας...
ΠΡΕΣΒΗΣ ΗΠΑ ΣΤΑ ΗΝΩΜΕΝΑ ΕΘΝΗ
αποφάσισε να μοιραστεί τα στοιχεία με την επιτροπή και τον κόσμο.
Είναι διαθέσιμα στη βιντεοκασέτα που θα παιχθεί.
Ελήφθη.
Προσεγγίζω τον στόχο. Τον έχω κλειδώσει.
Εκτόξευσα πύραυλο.
Ο στόχος καταστράφηκε.
Περίπου στις 4:00 μ.μ.
ο Ρώσος πιλότος ανέφερε εκτόξευση πυραύλου και καταστροφή του στόχου.
Ιάπωνες ελεγκτές
είχαν εντοπίσει το κορεατικό αεροπλάνο...
Ένα σαρντονέ και δύο Σίρλεϊ Τεμπλ στο τρία.
-Μάλλον έχεις διαρροή. -Ναι. Πανάθεμά την.
Και η λεκάνη στην αντρική τουαλέτα βούλωσε πάλι, οπότε...
Να ρίξω μια ματιά;
Μπορείς, σε παρακαλώ; Θα ήταν τέλειο.
Έπρεπε να τα αντικαταστήσω όλα στην ανακαίνιση,
αλλά ήθελα να κάνω οικονομία, οπότε...
-Γεια χαρά, κυρία Κάρεν. -Γεια, Σαμ.
Παιδιά, καθίστε εκεί πέρα.
Έρχεται πολύ συχνά από τότε που έφυγε η μαμά σου.
Ίσως να του λείπει.
Ή θέλει να θυμίσει στους επενδυτές ότι έχει σύζυγο αστροναύτισσα.
Ή αυτό.
Τρία ουίσκι με σόδα.
Στο ένα βάλε ελάχιστο ουίσκι.
Ο Σαμ θέλει μόνο να δείχνει ότι πίνει πολύ.
Κανένα πρόβλημα.
Ευχαριστώ.
Ελπίζω να μη σε ταλαιπωρεί ο μικρός.
Και βέβαια όχι. Τα πάει περίφημα.
Είμαι σίγουρος. Είναι καλό παιδί.
Ναι, είναι. Τι κάνει η Τρέις;
Έχω κάνα δυο μέρες να της μιλήσω.
Προφανώς, έχει πολλή δουλειά στο φεγγάρι.
Ναι, εμένα μου λες!
-Πώς πάει η δουλειά; -Ήταν ο καλύτερος μήνας.
Ωραία ιδέα να βάλεις τα μπιμπελό εκεί μέσα.
Ναι, αν θες το πιστεύεις,
αυτά τα πράγματα βγάζουν τόσο κέρδος όσο όλα τα υπόλοιπα.
Λοιπόν, το πιστεύω.
-Είσαι έτοιμη να μου το πουλήσεις; -Η απάντηση είναι ακόμα όχι.
Εντάξει, κρίμα.
Με λίγο σπρώξιμο, το μέρος θα εκτιναχθεί στα ύψη.
Ίσως γίνει αλυσίδα σε όλη τη χώρα.
Εντάξει. Ίσως την επόμενη φορά.
Ή ίσως σήμερα.
Ορίστε;
Είπα ότι ίσως να σου πουλήσω το μπαρ σήμερα.
Σοβαρολογείς;
Εξαρτάται από την προσφορά σου.
Διακόσια πενήντα.
Όχι.
Τριακόσια τότε.
Τετρακόσια πενήντα.
Τριακόσια πενήντα. Το Άουτποστ είναι, όχι το Ριτζ.
Τετρακόσια.
Με τα μπιμπελό, αξίζει τουλάχιστον τόσα.
Και η αξία του όλο θα μεγαλώνει.
Τριακόσια εβδομήντα πέντε.
-Τριακόσια ενενήντα. -Έκλεισε.
Τι;
Με συγχωρείς.
Μόλις σου πούλησα το Άουτποστ για 390.000 δολάρια;
Όχι αν δεν δώσουμε τα χέρια.
Μόνο αυτό χρειάζεται;
Λοιπόν, εδώ είναι Τέξας, κοπελιά.
Η χειραψία είναι συμβόλαιο.
Ωραία.
Θα υπογράψουμε την επόμενη εβδομάδα.
Εντάξει.
Μπορώ να περάσω;
Ποιος είσαι;
Είμαι μηχανικός. Έλα. Κάθισε.
Είμαι κλειδωμένη στο δωμάτιο εδώ και 48 ώρες χωρίς εξήγηση.
-Κάθισε. -Θέλω να μιλήσω στους δικούς μου.
Κάθισε. Ας πιούμε ένα ποτό. Ας φάμε ένα κομμάτι κρέας.
Δεν θέλω να κάτσω. Θέλω να φύγω από δω.
Σ' αρέσει η βότκα;
Έχω κι άλλη επιλογή;
Όχι.
Δεν έχω ξαναγνωρίσει Αμερικανίδα αστροναύτισσα.
Πες μου, πώς μπήκες στο πρόγραμμα;
Είσαι αλεξιπτωτίστρια;
Όχι. Είμαι πιλότος.
Μηχανικός. Όπως εσύ.
Και ήθελες να πας στο διάστημα από τότε που ήσουν μικρή;
Τότε δεν επιτρέπονταν γυναίκες στο διάστημα.
Όταν ήμουν εγώ μικρός...
δεν είχε εκτοξευτεί κανένας πύραυλος στο διάστημα.
Ωστόσο, ονειρευόμουν να φτάσω στα αστέρια.
Λοιπόν, να 'μαστε.
Άκου.
Θα μου πεις γιατί με κρατάτε φυλακισμένη;
Δεν είσαι σε φυλακή.
Εμένα έτσι μου φαίνεται.
Δεν έχεις πάει σε σοβιετική φυλακή.
Το να είσαι σε γκουλάγκ...
είναι σαν εφιάλτης.
Βασανιστήρια. Λιμοκτονία. Κρύο.
Πολύ κρύο.
Πεθαίνουν από το κρύο.
Αναγκάζονται να προδώσουν τους συντρόφους τους για να ζήσουν.
Κάθε μέρα...
αναρωτιέσαι αν θα είσαι ο επόμενος που θα στήσουν στον τοίχο.
Στους πεσόντες συντρόφους.
Ξέρεις τα έθιμά μας.
Είχα καλό δάσκαλο.
Τους ξέρεις αυτούς;
Ποιους;
Τα ονόματα στην πόρτα.
Δεν ήξερα ότι ήταν ονόματα.
Γιούρι Γκαγκάριν.
Βαλεντίνα Τερεσκόβα. Αλεξέι Λεόνοφ.
Αναστάζια Μπελικόβα.
Ο Γιούρι Γκαγκάριν κοιμήθηκε εδώ μέσα;
Τα αφήνουμε εκεί ως αναμνηστικά σύμβολα.
Η σοβιετική σημαία στη Σελήνη. Κι αυτή είναι σύμβολο.
Θυμάμαι ότι κατά τον σχεδιασμό
είχαμε υπολογίσει πόσο κοντά έπρεπε να 'ναι η σημαία στον προσεδαφιστή.
Αν παρεξέκλινε έστω κατά ένα μέτρο, κατά την αποσελήνωση θα...
Δεκατέσσερα χρόνια αργότερα, η σημαία μας στέκεται ακόμα στη Σελήνη.
Ξέρω μεγάλους άντρες που κλαίνε στη Σοβιετική Ένωση με αυτό.
Ισχυρό σύμβολο.
Όταν πρωτοάκουσα για το Σογιούζ-Απόλλων...
σκέφτηκα...
ο Ρόναλντ Ρίγκαν
είναι έξυπνος.
Το σύμβολο του αστροναύτη και του κοσμοναύτη μαζί στο διάστημα.
Φυσικά, ήξερα ότι δεν μπορούσαμε να διαφωνήσουμε,
αλλιώς θα δείχναμε κυνικοί.
Αλλά επίσης...
γιατί ίσως...
ίσως... θα άλλαζε τον κόσμο.
Δεν θα είναι τίποτα αν δεν φύγω από εδώ μέσα.
Όταν κάποια στιγμή βγεις από αυτήν την πόρτα...
κάν' το με το κεφάλι ψηλά.
Εμπρός;
Μόλι. Πάλι καλά.
Ναι, εγώ είμαι. Εγώ είμαι.
Όχι. Καλά είμαι. Ναι. Μόνη μου είμαι.
Τι διάολο συμβαίνει;
Δοκίμασε αρνητική πίεση.
Καλό κόλπο.
Θες να πιεις και κάτι;
Έχουμε καλά νέα.
Επικοινωνήσαμε με τους αστροναύτες στο Σταρ Σίτι. Είναι καλά.
Τέλεια.
Έλα.
Προτού αλλάξω γνώμη.
Είναι μπράντι.
Το ξέρω.
Ναι;
Δηλαδή, δεν έχω ξαναπιεί, αλλά...
Asbach Uralt. Προπολεμικό.
Το καλύτερο.
Είναι δυνατό.
Δεν νομίζω ότι σε έχω ξαναδεί τόσο... χαρούμενη.
Ναι, είμαι. Κάποιες φορές...
ο κόσμος σε εκπλήσσει. Αποκαθίσταται η πίστη σου στους ανθρώπους.
Πες το στον Μπιλ Στράουζερ.
Τι τρέχει;
Είναι ο μεγαλύτερος βλάκας.
Είναι άκακος.
Πολλοί από αυτούς δεν έχουν κοινωνικές δεξιότητες.
Τα πάνε καλά στη δουλειά, αλλά όχι με τους ανθρώπους.
Γιατί είναι έτσι;
Ο Μπιλ είναι...
πολύπλοκος.
Μπορεί να είναι ενίοτε υπεροπτικός και κολλημένος, αλλά...
είναι πολύ καλός μηχανικός.
Και αφοσιωμένος στη δουλειά του όπως κανένας άλλος.
Παραείναι αφοσιωμένος καμιά φορά.
-Τι σημαίνει αυτό; -Όχι, τίποτα.
Απλώς υπήρξε...
ένα περιστατικό πριν από καιρό.
Μάλλον δεν έπρεπε να το αναφέρω.
Έλα. Τώρα πρέπει να μου πεις.
Ένα βράδυ ήταν στην κονσόλα για 23 ώρες
και αρνιόταν να φύγει. Αρνιόταν.
Μάλλον τον είχε παρασύρει ο ενθουσιασμός και...
κατουρήθηκε πάνω του.
Γέμισε ολόκληρος.
Έγινε μούσκεμα.
Μούσκεμα.
Από εκείνη τη μέρα, άρχισαν να τον φωνάζουν κύριο Φιστίκι.
Γιατί Φιστίκι;
Δεν έχω ιδέα,
αλλά έγινε το παρατσούκλι του
και του έμεινε για χρόνια.
Για χρόνια.
Του άφηναν φιστίκια στην κονσόλα, φιστικοβούτυρο.
Μέχρι και μια κούκλα που φορούσε πάνα.
Έλεος.
Σχεδόν τον λυπάμαι.
Σχεδόν.
Το ξέρω. Όμως, άκουσέ με.
Αν εγώ μπόρεσα να βρω τρόπο να τα πάω καλά με τον Μπιλ, τότε μπορείς κι εσύ.
Πρέπει να βρεις έναν τρόπο να το λύσετε.
Δεν θα 'ναι ο τελευταίος δύσκολος άνθρωπος που θα συναντήσεις στην καριέρα σου.
Ναι.
Μάλλον έχεις δίκιο.
Η Σοβιετική Ένωση κινητοποιεί τον στόλο της στον Ειρηνικό,
παρενοχλώντας σκάφη που πλησιάζουν το σημείο της συντριβής
κι εμποδίζοντας τις προσπάθειες ανάσυρσης των σορών της πτήσης KAL 007.
Οι ΗΠΑ απάντησαν στέλνοντας πολεμικά πλοία του Έβδομου Στόλου
κι έθεσαν σε 24ωρη επιφυλακή την Αεροπορική Διοίκηση,
καθώς ανεβαίνει η ένταση στον Βόρειο Ειρηνικό.
Πρέπει να πατήσεις το κουμπί.
Θα το κάνω εγώ.
Να 'σαι καλά.
Δεν μπορούσα να κοιμηθώ.
Ούτε κι εγώ.
Πώς είσαι;
Δεν ξέρω.
Είμαι πολύ μπερδεμένη.
Όλα είναι τόσο...
έντονα.
Και βλέπω τι θα ακολουθήσει.
Ο Μπράντφορντ ήδη πιέζει τους στρατιωτικούς να πάρουν το πάνω χέρι.
Κι έτσι θα προκληθεί χιονοστιβάδα,
μέχρι που, ξαφνικά, θα υπαχθούμε στο υπουργείο Άμυνας.
Συμβαίνει συνεχώς.
Υπάρχει μια κρίση, τρυπώνουν οι στρατιωτικοί και παίρνουν τον έλεγχο.
Η NASA δεν θα είναι πια η ίδια.
Ξέχνα τον Άρη. Τουλάχιστον για μια δεκαετία.
Δεν μπορώ να το επιτρέψω.
Λοιπόν...
τι μπορείς να κάνεις;
Δεν ξέρω.
-Μπορώ να επισημάνω κάτι; -Βεβαίως. Παρακαλώ.
Είσαι η διευθύντρια της NASA, διάολε.
Προσωρινά.
Ξεκίνα να φέρεσαι αναλόγως.
Δεν παρακολουθείς σαν θεατής πια.
Είσαι στο παιχνίδι, για όνομα.
Και τι περιμένεις να κάνω;
Πρέπει να τους αποδείξεις ότι έχεις τα πάντα υπό έλεγχο.
Δείξ' τους πόσο σκληρή είσαι.
Μέχρι πού είσαι διατεθειμένη να πας.
Τότε θα σε εμπιστευθούν.
Παίζουμε διαφορετικούς ρόλους.
Κάτι που μου είπε κάποτε ο Τομ.
Ξέρεις περί τίνος πρόκειται;
Ο πρόεδρος αποφάσισε να οπλίσει το Παθφάιντερ.
Έτσι απλά;
Πύραυλοι σε διαστημικό λεωφορείο;
Εδώ που φτάσαμε, δεν έχει άλλη επιλογή.
Οι Σοβιετικοί προκαλούν πολύ. Είναι αμυντικό μέτρο.
Μέχρι που δεν θα είναι.
Θα επισπεύσουμε την ανάκτηση της σεληνιακής περιοχής 357 Μπράβο.
Θα συμβεί μέσα σε 48 ώρες.
Μα... Τι; Είναι ακόμα μέρα εκεί πάνω.
Η ιδέα είναι να χρησιμοποιήσουμε την κάλυψη της νύχτας
για να υπάρξει αιφνιδιασμός.
Δεν έχουν ακόμα τελειώσει την εκπαίδευση.
Ο πρόεδρος έχει ενημερωθεί για την πρόοδο της αποστολής
κι επιθυμεί να προχωρήσουμε.
Δεν μπορείς να του μιλήσεις; Να τον λογικεύσεις;
-Πρέπει να καταλάβει... -Αυτές είναι οι συστάσεις μου, Μάργκο.
Γεια σου, Σεργκέι.
Μάργκο.
Επιστρέφω στη Σοβιετική Ένωση
μέχρι να αποφασιστεί αν θα συνεχιστεί το Σογιούζ-Απόλλων.
Τα έμαθα.
Ήθελα να σε ευχαριστήσω για τη βοήθειά σου.
Παρακαλώ. Το έκανα με χαρά.
Και...
μόλις λυθεί όλο αυτό, που είμαι σίγουρη πως θα λυθεί,
ελπίζω να σε ξαναδώ και να σχεδιάσουμε μαζί την αποστολή.
Ναι. Κι εγώ το ελπίζω.
Ίσως μας κάνει καλό αυτό το διάλειμμα.
Να δούμε τα πράγματα με νέα οπτική.
Να δούμε μήπως κάτι μας ξεφεύγει στις προδιαγραφές των μονάδων πρόσδεσης.
Να μας ξεφεύγει; Τι εννοείς;
Αναρωτιέμαι μήπως κάτι παραβλέψαμε.
Για παράδειγμα, πριν από έναν χρόνο,
ανακαλύψαμε ένα ελαττωματικό εξάρτημα στο σχέδιο του διαστημικού λεωφορείου.
Ελάττωμα στους στεγανωτικούς δακτυλίους των προωθητήρων.
Τι ελάττωμα;
Ένας μηχανικός μας ανακάλυψε ότι ο δακτύλιος σκληραίνει στο κρύο
και δεν σφραγίζει τους συνδέσμους.
Η θερμοκρασία στο νησί Μέριτ σπάνια πέφτει κάτω από τους 5 βαθμούς Κελσίου.
Οπότε, καταλαβαίνεις γιατί δεν το εντοπίσαμε εξαρχής.
Ναι, το καταλαβαίνω.
Ευτυχώς που το εντοπίσαμε.
Αν η θερμοκρασία έπεφτε ξαφνικά,
θα υπήρχε μεγάλος κίνδυνος αστοχίας.
Οπότε...
αναρωτιέμαι μήπως μας ξεφεύγει κάτι στις προδιαγραφές της μονάδας πρόσδεσης.
Ναι, κι εγώ αναρωτιέμαι.
Δες το κι εσύ όσο θα λείπεις.
Λοιπόν... πρέπει να φύγω. Έχω σύσκεψη.
Αλλά ελπίζω να σε ξαναδώ.
Ναι. Το ίδιο ελπίζω κι εγώ.
Κελ!
Πεινάς;
Φτιάχνω σάντουιτς με φασόλια. Το αγαπημένο σου.
Ναι, έρχομαι σε λίγο.
Εντάξει.
ΒΙΕΤΝΑΜ
ΝΓΚΟΥΕΝ ΤΙ ΧΑΝ
ΠΕΘΑΝΕ ΣΤΗ ΓΕΝΝΑ
ΜΕΝΟΥ ΤΑΧΥΔΡΟΜΕΙΟΥ
ΚΑΤΑΛΟΓΟΣ ΤΑΧΥΔΡΟΜΕΙΟΥ ΥΠΗΡΕΣΙΑ ΕΠΙΚΟΙΝΩΝΙΩΝ ΑΜΥΝΑΣ
ΠΡΟΣ ΚΑΘΕ ΕΝΔΙΑΦΕΡΟΜΕΝΟ
ΨΑΧΝΩ ΠΛΗΡΟΦΟΡΙΕΣ ΓΙΑ ΕΝΑΝ ΣΤΡΑΤΙΩΤΗ
ΠΟΥ ΥΠΗΡΕΤΗΣΕ ΣΤΗ 18η ΜΕΡΑΡΧΙΑ ΠΕΖΙΚΟΥ,
ΝΓΚΟΥΕΝ ΒΑΝ ΛΙ
ΣΤΗΝ 87η ΣΥΜΒΟΥΛΕΥΤΙΚΗ ΥΠΗΡΕΣΙΑ ΤΩΝ ΗΠΑ ΣΤΟΝ ΣΤΡΑΤΟ ΤΟΥ ΒΙΕΤΝΑΜ...
Έφυγε η Άσλεϊ;
Ναι. Έφυγε, αλλά είπε ότι θα σε δει αύριο.
Ή... Ουσιαστικά, σήμερα.
Θες μια μπίρα;
Δεν θα 'πρεπε, αλλά ναι, σε παρακαλώ.
Φεύγεις την άλλη εβδομάδα;
Δεν το πιστεύω ότι τελείωσε κιόλας το καλοκαίρι.
Θα μου λείψεις.
Στο υπέροχο καλοκαίρι.
Και σε μια καλή ακαδημαϊκή χρονιά.
-Και σ' εσάς, κυρία Μπάλντουιν. -Ντάνι!
-Κάρεν. -Ευχαριστώ.
Συγγνώμη.
Λοιπόν...
πώς νιώθεις για όλα αυτά;
Που πουλάς το μαγαζί, εννοώ.
Ειλικρινά...
νιώθω έτοιμη... να προχωρήσω.
Έτοιμη για ένα νέο κεφάλαιο.
Αυτό το μέρος δεν ήταν ποτέ δικό μου ουσιαστικά.
Λοιπόν...
τότε, πρέπει να το γιορτάσουμε.
Λοιπόν, αυτό δεν κάνουμε ήδη;
Για να γιορτάσω την τελευταία μου βδομάδα, δώρισα κάτι στο τζουκ μποξ.
Αλήθεια; Πολύ ευγενικό.
-Τι είναι αυτό; -Μπίλι Σουάν.
-Ο τραγουδιστής της κάντρι. -Ναι.
Το αναγνωρίζεις;
Ναι...
Όχι. Περίμενε.
Θεέ μου.
Ντάνι. Όχι.
-Δεν είναι τέλειο; -Ναι, είναι διαφορετικό.
Έλα.
Έπινες;
Πότε μπορείς να ετοιμάσεις τη σεληνάκατο;
Σε λίγες ώρες. Γιατί; Τι τρέχει;
Ο πρόεδρος θέλει να γίνει η ανάκτηση αύριο στις 8:00 π.μ.
Έλεος. Γιατί μου το λες εμένα;
Ο Τσαρλς είναι έτοιμος να πιλοτάρει;
Όχι. Όχι ακόμα.
Αν ήξερα ότι έπρεπε να ετοιμαστεί τόσο σύντομα, θα είχα...
Θα το αναλάβεις εσύ;
Έχεις ξαναπετάξει μαζί μας. Ξέρεις πολύ καλά την αποστολή.
Δεν μπορώ να σε αναγκάσω. Είναι επικίνδυνο.
Δεν ξέρουμε αν έχουν όπλα. Αν έχουν...
Είμαι μέσα.
Εντάξει, τότε. Ετοίμασε τη σεληνάκατο.
Φορτώνουμε τον εξοπλισμό και ξεκινάμε σε 17 ώρες.
Ας το κάνουμε.
Ευχαριστώ πολύ.
Κυρίες και κύριοι, ανακοινώνω με υπερηφάνεια
ότι αποκαταστάθηκε η επικοινωνία με δυο ήρωες της Αμερικής.
Με τους αστροναύτες Ντανιέλ Πουλ και Νέιτ Μόρισον,
που κρατούνταν στη Σοβιετική Ένωση
μετά την τραγωδία της πτήσης 007 των Κορεατικών Αερογραμμών.
Όπως στους Αμερικανούς που ίδρυσαν αυτήν τη χώρα,
η ιστορία ζήτησε πολλά από τους Αμερικανούς αυτής της εποχής.
Δώσαμε ήδη πολλά.
Πρέπει να είμαστε προετοιμασμένοι να δώσουμε κι άλλα.
Αλλά πρέπει και να θυμόμαστε
ότι το μέλλον δεν ανήκει στους δειλούς.
ΜΕΤΑΝΑΣΤΕΥΣΕ ΣΤΙΣ ΗΠΑ, 1978
Ανήκει στους γενναίους.
ΔΙΕΥΘΥΝΣΗ: ΡΙΤΣΜΟΝΤ 3012 ΑΡΛΙΝΓΚΤΟΝ, ΤΕΞΑΣ
Ένα τέτοιο γενναίο άτομο, η Έλεν Ουίλσον, εκτελούσα χρέη διευθύντριας της NASA,
ηγήθηκε των προσπαθειών να επιστρέψουν οι αστροναύτες.
Ανακοινώνω με υπερηφάνεια
ότι βρίσκονται καθ' οδόν προς ασφαλές σημείο στη Δυτική Γερμανία.
Ας έχουμε πίστη στα λόγια του Αβραάμ Λίνκολν
ότι "Το σωστό δημιουργεί δύναμη.
Πιστεύοντάς το, ας τολμήσουμε να κάνουμε το καθήκον μας όπως το κατανοούμε".
Ευχαριστούμε. Ο Θεός να σας ευλογεί και ο Θεός να ευλογεί την Αμερική.
Καύσιμα 60 τοις εκατό.
Εξήντα, ελήφθη.
Ξεκινάω κάθοδο για αποφυγή ραντάρ.
Σαράντα μέτρα.
Κάθοδος στα επτά.
Απότομη κάθοδος.
Δεκαπέντε.
Βλέπουμε το φαράγγι.
Τελική προσέγγιση. Ενενήντα δεύτερα για σημείο προσεδάφισης.
Διατήρηση στα πέντε μέτρα. Σταθερά στα πέντε μέτρα.
Σταθερά.
Μπήκαμε στο φαράγγι. Κρατηθείτε. Ακολουθούν κλειστές στροφές.
Εντάξει, ξεκινάμε τελική πορεία.
Εξήντα δευτερόλεπτα για προσεδάφιση.
Πλησιάζουμε στην τελική στροφή. Άλλα δέκα δεύτερα.
Γαμώτο.
-Εμπόδια κατά την προσεδάφιση. -Η εξέδρα γεώτρησης δεν ήταν στον χάρτη.
-Εγκαταλείπουμε; -Όχι. Πάμε στον στόχο.
Εντοπισμός σημείου προσεδάφισης. Κάθοδος.
Δέκα μέτρα. Πάμε για οκτώ.
Όπως στις ασκήσεις, παιδιά.
Άμεση εκκένωση, απομάκρυνση και σχηματισμός με διαταγή μου.
Επάνω του!
Πάμε. Έχετε το ελεύθερο για εμπλοκή.
Δύο μέτρα. Σηκώθηκε πολλή σκόνη.
Περιμένετε.
Τρέισι Στίβενς, είσαι άπαιχτη.
Πήραμε την περιοχή.
Επαναλαμβάνω, πήραμε την περιοχή.
Υποτιτλισμός: Γκέλη Τόγια